યુવતીઓમાં વાળમાં ખોડાની સમસ્યા વધુ આવતી હોય છે. 100માંથી માત્ર 10 ટકા જેટલી સ્ત્રીઓ હશે જેને ખોડાની સમસ્યા નહી થતી હોય. ખોડાના કારણે યુવતીઓને અનેક તકલીફ થાય છે. ઘણીવાર ચહેરા પર પિંપલ્સ થઇ જતા હોય છે ત્યારે ખોડાને દૂર કરવો જરૂરી બની જાય છે. ખોડાને દૂર કરવા માટે મેથીના દાણાને આખી રાત પાણીમાં પલાળી દો અને સવારે તેને દળીને પેસ્ટ બનાવી દો. તેને વાળમાં લગાવી 30 મિનિટ માટે રાખો. ત્યારબાદ વાળ ધોઇ લો જેનાથી તમને વાળમાં ઠંડક મળશે અને ખોડાની સમસ્યા પણ દૂર થશે. બીજી સમસ્યા છે વાળ ખરવાની જેનાથી સ્ત્રીઓ ત્રસ્ત થઇ ગઇ હશે. ખોડા અને વાળ ખરવાની ફરીયાદ દરેક સ્ત્રીઓ કરતી હોય છે. એના માટે નારિયેળ અને તલનું તેલ મિક્સ કરો. તેલમાં આંબળા, સફેદ જાસૂદના થોડા પાંદડા લઇ 20 મિનિટ સુધી ઉકાળો. હવે તેને થોડીવાર ઠંડુ દવા દઇ માથામાં લગાવી દો. એને 20 મિનિટ સુધી રાખ્યા બાદ વાળ ધોઇ નાખો. આનાથી વાળ ખરવાના ઓછા થઇ જશે. તમે આ પ્રક્રિયા દર અઠવાડીયે કરશો તો આ સમસ્યા હલ થઇ જશે.